# Vedtak om henleggelse av saken med mulighet for ny undersøkelse

Barnevernet har undersøkt <barnets fornavn>s omsorgssituasjon og behov og har anbefalt hjelp i form av <hjelpetiltak>. Dere har takket nei og har heller ikke foreslått andre aktuelle hjelpetiltak. Vi henlegger derfor saken.   
  
Barnevernet vil undersøke saken på nytt hvis det er grunn til å tro at <barnets fornavn> trenger hjelp. Undersøkelsen starter i så fall i løpet av de neste seks månedene, og dere får beskjed i forkant.   
  
I dette vedtaket beskriver vi <barnets fornavn>s situasjon og hva vi har lagt vekt på.

<Forelder 1>, <Forelder 2> og <ungdom> er <part/parter> i denne saken. <Dere får hvert deres eksemplar av dette vedtaket.>

## Vedtak

Barnevernet henlegger saken uten å sette i gang hjelpetiltak, men med mulighet for ny undersøkelse.

Vedtaket er gjort etter barnevernsloven § 2-2 tredje ledd og kapittel 3 til 6. Der står det blant annet at barnevernet skal undersøke barnets helhetlige omsorgssituasjon og behov og vurdere om barnet trenger hjelp fra barnevernet.

Barnevernet kan sette i gang en ny undersøkelse inntil seks måneder etter at saken ble henlagt, hvis vilkårene for å sette i gang en undersøkelse fortsatt er oppfylt. Dette står i barnevernsloven § 2-5 b.

## Hvilke opplysninger har kommet fram i undersøkelsen?

Dette er relevante opplysninger som har kommet fram i undersøkelsen og har betydning for vedtaket:

### Historikk

Her skal du skrive et kort avsnitt som gir et visst inntrykk av barnets/ungdommens bakgrunn: kort om bekymringsmeldingen, familie, boforhold, eventuelle flyttinger og tidligere kontakt med barnevernet.

### <Barnets fornavn>s situasjon

Hvilke opplysninger har kommet fram i undersøkelsen som er relevante for bekymringsmeldingen, for eksempel fra skole, lege og partene selv? Beskriv fakta om barnets og familiens situasjon med tydelige kilder, for eksempel samspill, bosituasjon og foreldres rus. Ta bare med «aktive fakta», altså fakta som er relevante for bekymringsmeldingen og vurderingen, og som kan legges på vektskålen – både fakta som støtter opp om konklusjonen, og fakta som ikke gjør det. Unngå vurderinger. Bruk et språk som foreldre kan forstå.

### <Barnets fornavn>s meninger

Hva mener barnet/ungdommen om sin egen og familiens situasjon og om bekymringsmeldingen? Hvilke ønsker om og behov for hjelp gir hen uttrykk for? Hva mener barnet/ungdommen om aktuelle tiltak?Få også fram hvordan barnet har gitt uttrykk for sin mening, for eksempel gjennom barnesamtale. Hvem var til stede?

### <Foreldrenes/Fars/Mors meninger>

Hva mener foreldrene om barnets og familiens situasjon og om bekymringsmeldingen? Hvilke ønsker om og behov for hjelp gir de uttrykk for? Hva mener foreldrene om aktuelle tiltak?

## Barnevernets vurdering

Barnevernet skal vurdere om <barnets fornavn>s omsorgssituasjon gjør at <han/hun/hen> har behov for hjelp fra barnevernet. Vi skal også vurdere hvilke hjelpetiltak som egner seg til å møte barnets og familiens behov og til å bidra til positiv endring. Barnets beste er alltid det viktigste hensynet. Disse kravene står i barnevernsloven § 3-1 og 1-3.

### Vurdering av <barnets fornavn>s omsorgssituasjon

Her kommer barnevernets vurdering basert på faktagrunnlaget og barnevernsfaglig kompetanse. Hvordan vurderer vi barnets behov og situasjon etter det som har kommet fram i undersøkelsen? Hva forteller informasjonen oss om barnets omsorgssituasjon – har vi fått bekreftet eller avkreftet bekymring? Har det oppstått ny bekymring underveis? Hva legger vi vekt på, og hvorfor? Vi kan få motstridende informasjon fra forskjellige kilder, hva har mest vekt og hvorfor? Tilsier barnets omsorgssituasjon/atferd at barnet har behov for hjelp fra barnevernet? Få fram hvorfor vi mener hjelpetiltak vil være til barnets beste. Få med hva barnet og foreldrene mener, og hvordan meningene er vektlagt. Få fram hvilke momenter vi har lagt mest vekt på.

### <Vurdering av aktuelle hjelpetiltak>

Hva har vår vurdering av omsorgssituasjonen å si for veien videre – hvorfor ønsker vi å sette inn hjelpetiltak? Hvilke hjelpetiltak har vi vurdert / ønsker partene seg, og hvorfor mener vi at de tiltakene vi ønsker å tilby, er best egnet til å møte barnets og familiens behov og bidra til positiv endring? Hvorfor er akkurat disse tiltakene til barnets beste? Hvorfor lander vi likevel på å ikke vedta hjelpetiltak? Hvis relevant: Hvordan tar tiltakene hensyn til barnets nettverk og familie og den etniske, kulturelle, språklige og religiøse bakgrunnen? Vis til at foreldrene ikke samtykker til hjelpetiltakene vi har foreslått, eventuelt at de har ombestemt seg etter oppstart. Beskriv hva som er gjort for å motivere foreldrene til å ta imot tiltakene. Begrunn hvorfor pålegg ikke er nødvendig nå.

Hvordan vurderer vi barnets meninger ut fra modenhet, alder og situasjon, og hvordan vekter vi barnets meninger opp mot faglige hensyn? Hvor mye kan vi vektlegge av det barnet ønsker seg?

## Er du uenig i avgjørelsen, kan du klage innen 3 uker

Du som er part i saken, har rett til å klage på avgjørelsen innen tre uker fra du fikk vedtaket. Barnevernet kan hjelpe deg med å skrive klagen og få innsyn i sakens dokumenter hvis det er aktuelt.

### Slik klager du på et vedtak

I klagen oppgir du

* hvilket vedtak du klager på
* hva du er uenig i
* hvorfor du er uenig
* hvilke endringer du ønsker

Du finner klageskjema på kommunens nettsider: <lenke> / Du klager i kommunens innsynsløsning for barnevernssaker: <lenke>   
   
Du kan også sende klagen til

<Navn> kommune

Barnevernstjenesten

Postboks <XXXX>

<Postnummer> <sted>

Klager du, vil kommunen se på saken på nytt. Hvis kommunen ikke finner grunnlag for å endre avgjørelsen, sender vi klagen til <Statsforvalteren i XXXX>, som tar den endelige avgjørelsen.

## Regelverket som er relevant for saken

* barnevernsloven:
  + § 2-2 tredje ledd og kapittel 3 til 6: grunnlaget (hjemmelen) for vedtaket
  + § 2-5 b: henleggelse der barnevernet kan starte ny undersøkelse
  + §1-3: barnets beste
  + § 1-4: barnets rett til medvirkning
  + § 12-9 første ledd: retten til å klage
* forvaltningsloven §§ 18 og 19: retten til å se dokumentene i saken

## Har du spørsmål?

Har du spørsmål om vedtaket, kan du kontakte <navn på saksbehandler> på telefonnummer <XX XX XX XX> mandag til fredag mellom klokka <X> og <X>. Vi svarer gjerne på spørsmål om vedtaket, klagemuligheter eller annet du lurer på.